**Ένα Ψηφοδέλτιο εκτυπώνεται για τις εκλογές του Διοικητικού Συμβουλίου κι όχι πολλά. Δεν έχουμε συνδυασμούς.**

Στην περίπτωση της εκλογής του Διοικητικού Συμβουλίου, οι ενδιαφερόμενοι το δηλώνουν στο Διοικητικό Συμβούλιο εγγράφως, τουλάχιστον 8 μέρες πριν, ότι επιθυμούν να είναι υποψήφιοι για το Διοικητικό Συμβούλιο.

Στο Άρθρο 12, παράγρ. 5 του Καταστατικού, το Καταστατικό αναφέρει:

«Στις περιπτώσεις εκλογής Διοικητικού Συμβουλίου οι προσκλήσεις στέλνονται στους αντιπροσώπους είκοσι (20) ημέρες πριν από την ημερομηνία της Συνεδριάσεως της Γενικής Συνελεύσεως. Οι αντιπρόσωποι υποχρεούνται, σε περίπτωση που επιθυμούν να θέσουν υποψηφιότητα εκλογής των ως μέλη του Δ.Σ., να υποβάλουν δήλωση στον Οργανισμό, η οποία πρέπει να περιέλθει σ’ αυτόν 8 ημέρες πριν από την ημερομηνία συνεδριάσεως της Γενικής Συνελεύσεως. Ο Τ.Ο.Ε.Β. μέσα στην ανωτέρω προθεσμία υποχρεούται για την εκτύπωση ψηφοδελτίων με αλφαβητική σειρά των υποψηφίων.

Κάθε αντιπρόσωπος έχει δικαίωμα να θέσει στο ψηφοδέλτιο τόσους σταυρούς προτιμήσεως όσα είναι τα μέλη του Δ.Σ.».

Στο τέλος της παραπάνω παραγράφου ειδικά λέγει: «…Κάθε αντιπρόσωπος έχει δικαίωμα να θέσει στο ψηφοδέλτιο…» και μιλάει για Ψηφοδέλτιο κι όχι για ψηφοδέλτια. Αυτό σημαίνει ότι ένα Ψηφοδέλτιο εκτυπώνεται και ότι δεν θα έχουμε συνδυασμούς.

Τέλος, κάθε μέλος μπορεί να βάλει στο Ψηφοδέλτιο τόσους σταυρούς προτίμησης όσα είναι τα τακτικά μέλη που εκλέγονται στο ίδιο το Διοικητικό Συμβούλιο.